PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 28.05.2002 

Nr. 69/1998/2002

R A P O R T

asupra proiectului de Lege privind modificarea 

şi completarea Legii nr.68/1992 pentru alegerea 

Camerei Deputaţilor şi a Senatului.



Cu adresa  nr.69/1998 din 18 aprilie 2002, înregistrată sub nr.31/408 din 18 aprilie 2002, Comisia juridică, de disciplină şi imunităţi a fost sesizată spre dezbatere, în fond, cu proiectul de  Lege privind modificarea şi completarea Legii nr.68/1992 pentru alegerea Camerei Deputaţilor şi a Senatului, în vederea reexaminării.



Iniţiativa legislativă, supusă reexaminării, are ca obiect de reglementare reducerea duratei  campaniei electorale de la 60 de zile la 45 de zile, creşterea  pragului electoral, care asigură accesul în Parlament, de 3% la 5%, precum şi modificarea unor prevederi referitoare la modul de organizare a alegerilor, în special pe cele vizând orarul zilei în care au loc alegerile.



Acest proiect de lege a fost adoptat de Camera Deputaţilor în şedinţa din 8 iunie 1999 şi înaintat Senatului în vederea dezbaterii şi adoptării.



În şedinţa din 11 aprilie 2002, Senatul a  respins proiectul de lege şi,  în conformitate cu prevederile art.75 din Constituţia României,  l-a trimis Camerei Deputaţilor pentru o nouă dezbatere.



Potrivit prevederilor art.60 din Regulamentul Camerei Deputaţilor, Comisia a reluat dezbaterile, cu privire la proiectul de lege menţionat mai sus, în şedinţa din 28 mai 2002.

· 

Cu această ocazie, membrii comisiei au constatat că proiectul de lege supus reexaminării a rămas fără obiect, având în vedere următoarele aspecte:

· reglementările care privesc reducerea campaniei electorale de la 60 de zile  la 45 de zile şi creşterea programului electoral, care asigură accesul în Parlament, de la 3% la 5% se regăsesc în  Ordonanţa de urgenţă a Guvernului nr.140/2000 privind modificarea şi completarea Legii nr.68/1992 pentru alegerea Camerei Deputaţilor şi a Senatului şi a Legii nr.69/1992 pentru alegerea Preşedintelui României, precum  şi în Ordonanţa de urgenţă a Guvernului nr.129/2000 privind modificarea Legii nr.68/1992 pentru alegerea Camerei Deputaţilor şi a Senatului şi a Legii nr.69/1992 pentru alegerea Preşedintelui României;

· dispoziţiile referitoare la  modul de  organizare a alegerilor, în special pe cele cu privire la orarul zilei în care au loc alegerile, precum şi la acreditarea delegaţiilor reprezentând mass-media, se regăsesc în  Ordonanţa de urgenţă a Guvernului nr.63/2000 privind modificarea şi completarea Legii nr.68/1992 pentru alegerea Camerei Deputaţilor şi a Senatului, modificarea Legii nr.69/1992 pentru alegerea Preşedintelui României şi modificarea şi completarea Legii nr.70/1991 privind alegerile locale.

Faţă de considerentele menţionate mai sus, membrii comisiei au hotărât, în unanimitate, să propună  plenului Camerei Deputaţilor respingerea proiectului de Lege privind modificarea şi completarea Legii nr.68/1992 pentru alegerea Camerei Deputaţilor şi a  Senatului, ca rămas fără obiect.

La lucrările comisiei au fost prezenţi 19 deputaţi, din totalul de 23 membrii ai comisiei.



În raport de obiectul şi conţinutul său, ce vizează modificarea unei legi organice,  proiectul de lege face parte din categoria legilor organice.

PREŞEDINTE,

dr. Ionel OLTEANU

consilier

Diaconu Dumitra

